আগামী সপ্তাহেই SIR-এর হিয়ারিং শুরু

কলকাতা: রাজ্যে খসড়া তালিকা প্রকাশের (Draft Voter List) পর শনিবার থেকে শুনানি পর্ব শুরু হয়ে গেল। এদিন থেকে SIR-এর জন্য হিয়ারিংয়ের চিঠি পাঠানোর কাজ। আগামী ২৭ ডিসেম্বর থেকে হিয়ারিং শুরু হতে পারে বলেই রাজ্যের CEO দফতর সূত্রে খবর। রাজ্যের প্রায় ৩২ লক্ষ ভোটারকে হিয়ারিং-এর জন্য ডাকা হতে পারে। রাজ্যের মুখ্য নির্বাচন কমিশনার (Election Commission) বা সিইও (CEO) মনোজ আগরওয়াল (Manoj Agarwal) নিজেই জানিয়েছিলেন, প্রক্রিয়া শুরুর কাজ চলছে।

জানা গিয়েছে, ইংরেজি ভাষাতেই আপাতত হিয়ারিং-এর নোটিস পাঠানো হচ্ছে। আঞ্চলিক ভাষায় নোটিস যাতে পাঠানো যায়, সেই ব্যবস্থার জন্য নির্বাচন কমিশনের কাছে আবেদন করেছে সিইও দফতর। কমিশন সূত্রে জানানো হয়েছে, নোটিস পাঠানোর পর সংশ্লিষ্টদের অন্তত সাত দিনের সময় দেওয়া হবে। শুনানি পর্বে সিসিটিভি (CCTV) বসানো হবে কি না, সে বিষয়ে এখনও কোনও চূড়ান্ত সিদ্ধান্ত নেওয়া হয়নি। তবে আপাতত সিসিটিভি না থাকার সম্ভাবনাই বেশি। অন্যদিকে, হিয়ারিং-এর সময়ে মাইক্রো অবজ়ার্ভার নিয়োগের ব্যাপারে শনিবার এক ধাপ এগিয়েছে CEO দফতর। জানা গিয়েছে, মোট ৩,৫০০ মাইক্রো অবজার্ভার থাকবেন।